**Zámer – prenájom časti pozemku**

Obec Vidiná

so sídlom: Športová 1, 985 59 Vidiná

IČO: 00649031

zastúpená starostom obce: Ing. Jánom Šupicom

zverejňuje v súlade s § 9a ods. 8. písm. e) zákona č. 138/1991 Zb. o majetku obcí v znení neskorších predpisov a uznesením obecného zastupiteľstva vo Vidinej č. 282 zo dňa 07.07.2022 zámer prenajať majetok Obce Vidiná na dobu určitú, a to na obdobie 1 roka z dôvodu hodného osobitného zreteľa. Jedná sa o nehnuteľnosť vo vlastníctve Obce Vidiná, a to pozemok nachádzajúci sa v katastrálnom území Vidiná, obec Vidiná, vedený Okresným úradom v Lučenci, katastrálny odbor – pozemok na Zelenej ulici pri Dome smútku – zapísaný na LV č. 5991 parcela registra „C“ KN č. 1055/3 – ostatná plocha o výmere 512 m2, z ktorého na základe geometrického plánu G-262-01/2021 je odčlenená časť pozemku vo výmere 7 m2.

Žiadateľom je Slovenská republika v správe Slovenská správa ciest, zastúpená Ing. Ivan Rybárik, generálny riaditeľ, IČO: 00003328, DIČ: 2021067785, sídlo: Bratislava, Miletičova 19, PSČ 826 19.

Odôvodnenie:

Osobitný zreteľ je zdôvodnený tým, že Slovenská správa ciest – Investičná výstavba a správa ciest Banská Bystrica ako investor stavby „I/16 Vidiná – rekonštrukcia mosta ev.č. 16-225“ predmetný pozemok nevyhnutne potrebuje na využívanie počas realizácie stavby, a to pre stavebný objekt DZ 101 – úprava cesty I/16. Rozsah dočasného záberu je určený geometrickým plánom č. G 262-01/2021 na dočasný záber pozemkov pre stavbu: I/16 rekonštrukcia mosta ev.č. 16/225. Osobitný zreteľ spočíva v majetkovoprávnej príprave stavby vo verejnom záujme „I/16 Vidiná – rekonštrukcia mosta ev.č. 16-225“. Nehnuteľnosť – časť pozemku je dočasne prebytočný pre obec ako vlastníka.

Tento zámer bude zverejnený počas uplynutia doby trvajúcej najmenej 15 dní pred schvaľovaním prenájmu majetku obecným zastupiteľstvom na úradnej tabuli a na internetovej stránke obce [www.vidina.sk](http://www.vidina.sk).

Termín zverejnenia zámeru: 12.07.2022

 Ing. Ján Šupica

 starosta obce